SL Uradni list Evropske unije C 310/35

Sporočilo francoske vlade glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih in plinastih ogljikovodikov, imenovano dovoljenje „Permis de Pontenx“)

(Besedilo velja za EGP)

(2007/C 310/11)

Z zahtevkom z dne 14. junija 2007 so družbe Egdon Resources (New Ventures) Ltd s sedežem na Suite 2, 90-96 High Street, Odiham, Hamphshire, RG29 1LP (Združeno kraljestvo), Eagle Energy Limited s sedežem na 21 Beresford Avenue, East Twickenham, TW1 2PY (Združeno kraljestvo) in Nautical Petroleum Plc s sedežem v Parnell House, 25 Wilton Road, London SW1V 1YD (Združeno kraljestvo) zaprosile za izključno dovoljenje za iskanje tekočih in plinastih ogljikovodikov, imenovano „Permis de Pontenx“, za obdobje petih let na površini približno 387 kvadratnih kilometrov, ki pokriva del departmaja Landes.

Območje, ki ga zajema dovoljenje, določajo loki poldnevnikov in vzporednikov, ki povezujejo točke, katerih zemljepisne koordinate so navedene v nadaljnjem besedilu, pri čemer je izhodišče pariški poldnevnik.

Točka A: sečišče vzporednika 49,20° S zemljepisne širine z atlantsko obalo.

Točke Zemljepisna dolžina Zemljepisna širina B 3,90° Z 49,20° S C 3,90° Z 49,24° S D 3,82° Z 49,24° S E 3,74° Z 49,26° S F 3,74° Z 49,28° S G 3,77° Z 49,30° S H 3,70° Z 49,30° S I 3,70° Z 49,25° S J 3,71° Z 49,25° S K 3,71° Z 49,24° S L 3,74° Z 49,24° S M 3,74° Z 49,22° S N 3,70° Z 49,22° S O 3,70° Z 49,20° S P 3,60° Z 49,20° S Q 3,60° Z 49,10° S

Točka R: sečišče vzporednika 49,10° S zemljepisne širine z atlantsko obalo.

Točki A do R: atlantska obala

Predložitev zahtevkov in merila za podelitev pravic

Vlagatelji začetnega in konkurenčnih zahtevkov morajo dokazati, da izpolnjujejo pogoje za pridobitev dovoljenja, opredeljene v členih 4 in 5 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z Odlokom 2006-648 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov.

Odločitve v zvezi z začetnim zahtevkom in konkurenčnimi zahtevki se sprejmejo na podlagi meril za podelitev rudarskih pravic, opredeljenih v členu 6 navedenega odloka, in sicer v dveh letih od datuma prejema začetnega zahtevka s strani francoskih organov ter najpozneje 18. junija 2009.

Pogoji in zahteve za izvajanje dejavnosti ter njeno prenehanje

Vlagatelji naj upoštevajo člena 79 in 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Dodatne informacije so na voljo pri Ministrstvu za ekologijo, trajnostni razvoj in urbanizem ter prostorsko načrtovanje (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent Auriol, Télédoc 133, F-75703 Paris Cedex 13 [telefon: (33-1) 44 97 23 02, telefaks: (33-1) 44 97 05 70].

Zgoraj omenjene zakonske in druge določbe so na voljo na spletni strani:

http://www.legifrance.gouv.fr.

(1) UL L 164, 30.6.1994, str. 3.